Foto: Anadolu Turkiya prezidenti Rajab Toyib Erdo‘g‘an Donald Trampga qo‘ng‘iroq qildi va uni AQShning 45-prezidenti bo‘lgani bilan qutladi. Bu haqda Anadolu xabar berdi. Turkiya rahbari ma’muriyatidagi manba bergan ma’lumotga ko‘ra, Erdo‘g‘an telefon orqali suhbatda Trampning Oq uy rahbarligidagi faoliyati muvaffaqiyatli kechishiga umid bildirgan. Turkiya prezidenti Turkiya va AQSh ittifoqchilar sanalishiga urg‘u qaratgan. U ikki mamlakat munosabatlari o‘zaro hurmat, umumiy manfaatlar va umumiy qadriyatlar asosida qurilganini ta’kidlagan. Qayd etilishicha, muloqot ijobiy muhitda bo‘lib o‘tgan. Erdo‘g‘an va Tramp terrorizmga qarshi kurash, shuningdek, mintaqaviy va xalqaro miqyosdagi boshqa mavzularda gaplashishgan. Bundan oldinroq Erdo‘g‘an Donald Trampning AQSh prezidentligiga saylanishi Amerikada yangi davr boshlab berishi haqida aytib o‘tgandi.